Malou Høj Kristensen og Sandra Vadskjær Hansen fik sig usædvanlig oplevelse, da de fredag fik prinsessebesøg i klasselokalet på Skolecenter Jetsmark. Kronprinsesse Mary skulle indvie skolen, og i den forbindelse lagde hun vejen forbi 1.klasse. Her var både Malou Høj Kristensen og Sandra Vadskjær Hansen heldige, og de fik begge en snak med prinsessen. Malou Høj Kristensen havde lavet en tegning til kronprinsessen, og kort inden Mary forlod klasselokalet, overvandt Malou sig selv og gik op til hovedpersonen. Hvordan turde du det? - Jeg ville bare rigtig gerne vise det, siger Malou Høj Kristensen. Tegningen forestillede en pingvin med krone på, og den faldt givetvis i god jord. - Hun kunne godt lide den og syntes, den var flot, siger en storsmilende 1.klasses pige. - Det er næsten ikke til at fatte. Det var rigtig vildt. VIDEO: Se en begejstret Malou herunder: Hestesnak Også klassekammeraten Sandra Vadskjær Hansen fik sig en snak med kronprinsessen. - Vi snakkede lidt om heste. - Hun sagde også, hun havde en hest derhjemme, men jeg kan ikke huske, hvad hun sagde, den hed, lyder det. Og oplevelsen var stor. - Jeg er virkelig glad for at se en rigtig prinsesse, siger Sandra Vadskjær Hansen. VIDEO: Se interviewet Sandra Vadskjær Hansen fra 1. klasse herunder:

Opsummering:
Fredag er en dag, som ikke lige foreløbig går i glemmebogen for to 1. klasses piger på Skolecenter Jetsmark ved Pandrup.